Leonardo da Vinci

I **Leonardo di ser Piero da Vinci** (), April 15, 1452 - May 2, 1519), Italianu yang w:polymath; metung yang sientista, matematiku, inieru, imbentor, anatomist, pintor, eskultor, arkitektu, botanist, mosiku ampong talasulat. Anak ne king kilual ning metung a notariung i Piero da Vinci, ampo ning metung a babaing ibat king pamiliang ortelanu, i Caterina, at mibait ya king Vinci a atiu king labuad ning Florence, i Leonardo. Megaral ya king studio ning pikabaluan a pintor  ibat king Florence, i Verrocchio. Aniang bayu ya pamung magobra, magsilbi ya kang Ludovico il Moro king Milan. Kaibat, megobra ya king Roma, Bologna ampong Venecia. Aniang tauli nang banua ning kayang bie, menuknangan ya ketang baleng binie na kaya ning Aring François I.

Maralas, tuturing deng modelu ning "Renaissance man" o taung biasa kareng dakal a bage i Leonardo. Bukud mung ing kayang kagiwan king pamaglalang o pamanimbentu ing papante ketang kayang pangamapaniuri o antimong alang anggang kapagnasan a manigaral (*infinite curiosity*). Dakal a sasabing ya ing metung kareng mapiang diling pintor king sablang panaun, ampo ing taung pekamatenakan kareng dakal diling bage a mebie.

Nanupata, pikabaluan yang dili antimong pintor i Leonardo. Ala lang kapante deng adua kareng obra na, ing *[[Mona Lisa]]* ampo ing *[[w:The Last Supper (Leonardo)|Ing Tauling Apunan]]* (**The Last Supper**), anting pekataniag, at maralas diling kokopian ampong pakiapusan anting kapitutulan (parodied) a pininturang larawan ning tau (portrait), ampong larawan a relihiyosu (religious painting). Bukud mung ing *[[Creation of Adam|Pamaglalang kang Adan]]* (*Creation of Adam*) nang Michelangelo ing malapit kareti. Kilala de murin deng malda ing ginulis nang Leonardo, ing *[[w:Vitruvian Man|Vitruvian Man]]*. Manga labi lang lima deng mitatagan kareng kayang pinintura. Ditak la mu deng mitagan uli ning kayang alang patugut (at keraklan makasirang) pamag-eksperimentu, ampo ing ugali nang pálambatan no reti (*procrastination*). Nanupata, basi kareng obrang deta, ampo reng kayang kuadernu (*notebook*) a maki ginulis (*drawing*), krokis a sientipiku (*scientific diagram*), ampong pamalak tungkul king pamamintura, bukud mung ing kayang kasingidad a i Michelangelo ing kayang kasalipit o karibal ketang kayang pamanang inambag kareng talalalang (*artist*) a katuki na, angga king panaun tamu.

Antimong metung a inieru, malaut la king kayang panaun deng idea nang Leonardo. Mikudta yang helicopter, tangking panggera, calculator, bapor a *[[double hull]]* ampong makinang manipun king enerhia ning aldo, at miglalang yang mumunang teoria ning plate tectonics. Ditak la mu kareng kayang aisip deng melaus, o agiu ra mang papaliari, aniang panaun a mabie ya, dapot e mepansin a megamit la kareng pabrika deng mapilan kareng mangalati nang inimbentu, alimbawa ing otomatikung pandurut kalinias o bobina (automatic bobbin winder), o ing makinang paniubuk king tibe ning kawad (machine for testing the tensile strength of wire). Anting metung a sientista, pepasulung na ing beluan tamung kareng larangan ning anatomy, civil engineering, optics, ampong hydrodynamics.

## Dalerayan

## Pikuanan
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  2 volumes. A reprint of the original 1883 edition.
* 
* 
* 
* 
* 

## Lon la murin deti
* w:Leonardo da Vinci - scientist and inventor
* w:Leonardo da Vinci in popular culture
* w:Leonardo da Vinci's personal life
* w:Luca Pacioli
* w:Leonardo Da Vinci International Airport near Rome
* w:Leonardo da Vinci Art Institute, Cairo
* w:List of painters
* w:List of Italian painters
* w:List of famous Italians
* w:Polymath
* w:Aerial perspective
* w:Renaissance painting
* w:Renaissance technology
* w:talian Renaissance
* w:Western painting
* w:History of painting 
* w:Sfumato

## Suglung palual

* 
* Leonardo da Vinci: Experience, Experiment, Design (review) 
* 
* 
* Complete text & images of Richter's translation of the Notebooks
* Vasari Life of Leonardo : in *Lives of the Most Eminent Painters, Sculptors, and Architects*.
* Web Gallery of Leonardo Paintings
* Drawings of Leonardo da Vinci
* Da Vinci Decoded Article from *[[The Guardian]]*
* The true face of Leonardo Da Vinci? 

| PLACE OF BIRTH=Anchiano malapit king Vincia, Italia
| DATE OF DEATH=
| PLACE OF DEATH=Clos Lucé, Francia
}}